Diari Oficial de la Generalitat Valenciana


Sumari del DOGV 4661, del 31-12-2003 (2003/13849)

RESOLUCIÓ de 23 de desembre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 10 de desembre de 2002, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4661

Data del DOGV
:   31-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13452


Data del document
:   23-12-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dret de custòdia
    * ajuda pública
    * protecció de la infància
    * ajuda social
    * suport econòmic

RESOLUCIÓ de 23 de desembre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 10 de desembre de 2002, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2003. [2003/Q13824]
  
La Conselleria de Benestar Social, per mitjà de l'Orde de 10 de desembre de 2002, publicada en el Diari Oficial de la Generalitat Valenciana número 4.402, de data 19 de desembre de 2002, ha regulat i convocat ajudes dirigides, entre altres, a les prestacions econòmiques individualitzades per acolliment familiar de menors en família educadora, per a l'exercici 2003.
  
Aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre del 2002), en aplicació del que establix la disposició addicional primera de l'orde d'ajudes, i d'acord amb el que preceptua l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, es va procedir per mitjà de la Resolució d'11 de febrer de 2003, a donar publicitat als crèdits i a les línies de subvenció destinades al finançament de les ajudes regulades i convocades per l'Orde de 10 de desembre.
  
No obstant això, hi ha en estos moments noves disponibilitats pressupostàries en la línia T-4974, arreplegades en la Resolució d'11 de febrer de 2003, que permeten incrementar el finançament de l'Orde de 10 de desembre de 2002. Per tant, d'acord amb tot el que s'ha exposat i les competències d'esta Conselleria de Benestar Social, resolc:
  
Primer
  
Modificar la quantia dels crèdits destinats a finançar les ajudes regulades en l'Orde de 10 de desembre de 2002, de la Conselleria de Benestar Social, de la línia de subvenció que a continuació es detalla:
  
Denominació: PEI Acolliment de Menors Família Educadora.
  
- Projecte: T-4974.
  
- Consignació pressupostària: increment de 694,63 euros, i passa de 1.037.920,00 euros a 1.038.614,63 euros.
  
- Procedència fons: propis.
  
Segon
  
Per al pagament i la justificació de les PEI, Acolliment Menors Família Educadora, s'hi seguirà el que disposa l'Orde d'Ajudes de 10 de desembre de 2002.
  
Tercer
  
Els crèdits publicats després de la present modificació tenen el caràcter de màxims, no es poden concedir subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada per mitjà de resolució en el Diari Oficial de la Generalitat Valenciana.